2023. aasta Herāti maavärinad
2023. aasta oktoobrikuul tabas Afganistani Herāti provintsi mitu 6,3 magnituudiga maavärinat. Esimesed kaks toimusid 7. oktoobril, kolmas 11. oktoobril ja neljas 15. oktoobril. Esimene maavärin toimus 7. oktoobril kell 11:11 kohaliku aja järgi, millele 31 minutit hiljem järgnes teine maavärin. Maavärinate tagajärjel hukkus vähemalt 1487 inimest ja vähemalt 2600 inimest sai vigastada. Iraanis sai vigastada üks inimene ja esines ka väiksemaid kahjustusi. Need maavärinad olid Afganistani kõige surmatoovamad maavärinad alates 1998. aasta maavärinast(en), milles hukkus 4000–4500 inimest. Kolmas maavärin leidis aset 11. oktoobri ja neljas 15. oktoobri varahommikul.